Ar roue gall a brofas dezhañ kastell Clos - Lucé e kichen Amboise . Ar roue a zo levezonet gant an arzour italian , gwelet gantañ evel un tad ha n ' eo ket unan speredel hepken . Labourat a reas war raktresoù evel savidigezh ur c ' hastell , mekanikoù a - bep seurt . Fin e vuhez a dremenas er peoc ' h dre ma n ' en doa ket da glask ul labour gant un aotrou bennak . Tremen a rae kalz a amzer oc ' h urzhiañ e baperioù hag e notennoù rak gouzout a rae mat e oa tost ar marv . D ' an 2 a viz Mae 1519 e varvas goude un hir a gleñved , 67 bloaz oa gantañ . Hervez ar vojenn e varvas etre daouarn Fransez 1añ . Holl labourioù Leonardo vo kemeret e karg gant an arzourien yaouank a heulie anezhañ evel Melzi pe Caprotti . Bez e oa 50 000 pajenn a notennoù skrivet gant Da Vinci . Met kollet ha dasparzet int bet gant Caprotti . Hiziv n ' eus bet adkavet nemet 13 000 anezho , miret e Roma , er Vatikan evit ar pep brasañ anezho .